
ŠAKIŲ RAJONO SAVIVALDYBĖS  TARYBA

SPRENDIMAS

DĖL INVESTICINIO PROJEKTO „ŠAKIŲ RAJONO TOTORVIEČIŲ UŽTVANKOS, NOPAIČIO IR NENUPĖS SAUSINIMO SISTEMOS GRIOVIŲ BEI JŲ HIDROTECHNINIŲ STATINIŲ REMONTAS IR REKONSTRUKCIJA“
2009 m. spalio 29 d. Nr. T-362
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., Melioracijos įstatymo (Žin., 1993, Nr.71-1326; 2004, Nr. 28-877) 7 str. 3 d. ir Žemės ūkio ministro 2007 m. spalio 31 d. įsakymu Nr. 3D-478 ,,Dėl Lietuvos kaimo plėtros 2007-2013 metų programos  priemonės ,,Žemės ir miškų ūkio veikla ir jos infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo“ (Žin., 2007, Nr.116-4749), n u s p r e n d ž i a:

1. Rengti investicinį projektą „Šakių rajono Totorviečių užtvankos, Nopaičio ir Nenupės sausinimo sistemos griovių bei jų hidrotechninių statinių remontas ir rekonstrukcija “.

2. Teikti 1 punkte nurodytą projektą Europos Sąjungos struktūrinių fondų paramai gauti ir, gavus finansavimą, jį įgyvendinti.

3. Nustatyti, kad 10 procentų 1 punkte nurodyto projekto vertės bus finansuojama iš savivaldybės biudžeto.

4. Pavesti rajono savivaldybės administracijos direktoriui Juozui Puodžiukaičiui Lietuvos Respublikos teisės aktų nustatyta tvarka organizuoti šio projekto rengimą ir jo bei paraiškos minėto projekto finansavimui pateikimą Nacionalinei mokėjimo agentūrai ir pasirašyti visus su projektu susijusius dokumentus.

Savivaldybės mero pavaduotojas,
pavaduojantis savivaldybės merą


Algimantas Damijonaitis

